སྐྱོན་མེད་ཀྱི་ཉམས་བཞི་འཆར་སྟེ། སྐྱོན་ཡོན་གྱི་ངོས་འཛིན་
དང་། སྤང་བླང་གི་གནད་ཤེས་པར་བྱའོ། །
གཉིས་པ་རླུང་གི་ཉམས་ལ། རླུང་ཟིན་པ། སྟོབས་འཕེལ་བ། ཆ་མཉམ་
273-159

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༡༨༽
པ་གསུམ་ལས། དང་པོ་ནི། རླུང་ ཟིན་ པའི་ ཉིན་ མཚན་ གྱི་རྟགས་ བཅུ་ནི། འོད་
གསལ་གྱི་སྐབས་སུ་བསྟན་པ་ལྟར་རོ། །
གཉིས་པ་སྟོབས་འཕེལ་བ་ནི། ལྟེ་བར་ས་རླུང་འཕེལ་བས་ལུས་ཉམས་ལྕི་
བ་དང་། མཐོང་ཉམས་སུ་ས་གཞི་གསེར་དུ་མཐོང་བ་དང་། རྨི་ཉམས་སུ་དེ་ལྟར་
མཐོང་པའོ། །སྙིང་ཀར་ཆུ་རླུང་སྟོབས་འཕེལ་བས། ལུས་ཉམས་གྲང་ལ་ཆུ་འབབ་
པ་སྙམ་བྱེད། སེམས་ཉམས་སུ་ཆུས་ཁྱེར་གྱིས་དོགས་པ་འབྱུང༌། མཐོང་ཉམས་སུ་
རྒྱ་ མཚོ་ མཐོང་། མགྲིན་ པར་ མེ་ རླུང་ སྟོབས་ འཕེལ་ ན། ལུས་ ཉམས་ དྲོད་ ཆེ།
སེམས་ཉམས་ཐོམ་མེ་བུན་ནེ་བ་དང་ཤེས་པ་ཚུབ་ཅིང་སྲེ་ཐུང་པ་འབྱུང་། མཐོང་
ཉམས་ སུ་ ཁམས་ གསུམ་ མེཪ་ འབར་བ་མཐོང་། གསང་གནས་སུ་ རླུང་ གི་ རླུང་
སྟོབས་འཕེལ་ན། ལུས་ཡང་ཤིང་མགྱོགས་པ་ཤ་འཕྲིག །སེམས་ཉམས་སུ་འགྲོ་
སྙིང་འདོད། སེམས་རྣལ་དུ་མི་ཕེབས་ཤིང་། མཐོང་ཉམས་སུ་སྟོང་གསུམ་རླུང་གི་
འཚུབ་མས་གང་པ་ཡོང་། སྤྱི་བོ་དང་ཐིལ་བཞིར་ནམ་མཁའི་རླུང་སྟོབས་འཕེལ་
ན། འབྱུང་བ་བཞི་གཞན་ཐམས་ཅད་ལ་དབང་བྱས་ནས། ལུས་ཉམས་སུ་རྐྱེན་གྱི་
མི་ གནོད་ པ་ ལུས་ ཐམས་ཅད་ བདེ། རེས་ལུས་མེད་པ་སྙམ་པ་འབྱུང་།
ཉམས་སུ་སྟོང་ཆམ་མེ་འབྱུང་། མཐོང་ཉམས་སུ་སྲིན་མེད་པའི་ནམ་མཁའ་ལྟ་བུ་
མཐོང་། རྨི་ཉམས་ཐམས་ཅད་མཐོང་དང་ཉམས་དང་འདྲའོ། །
གསུམ་པ་ལས་རླུང་དབུ་མར་ཆ་མཉམ་པར་འབབ་ཚུལ་ལ། གཡས་རོ་
སེམས་
མའི་རླུང་དབུ་མར་འབབ་ཚུལ་དང་། གཡོན་རྐྱང་མའི་རླུང་དབུ་མར་འབབ་ཚུལ་
དང་། རླུང་དེ་གཉིས་བསྒོམས་པའི་སྟོབས་ཀྱིས་ཆ་མཉམ་དབུ་མར་འབབ་ཚུལ་བ།
སྟན་པ་དང་གསུམ་ལས། དང་པོ་ནི། འབའ་ཚུལ་ནི། ལྟེ་འོག་སོར་བཞི་ནས་སྣ་
273-160

ངོ་སྤྲོད་ཐར་པའི་སྒྲོན་མེ།
བུག་ནས་ཆུ་ལ་རེག་པར་ས་རླུང་ཕྱིར་སོར་བཅུ་གཉིས་ཀྱི་ཚད་སོ་སོར་འབབ།
འོག་སོར་གསུམ་ནས། སྣ་བུག་གི་ཀ་བའི་ཕྱོགས་སུ་རེག་པར་ཆུ་རླུང་སྤྱིར་སོར་
བཅུ་གསུམ་དཀར་པོ་འབབ། ལྟེ་འོག་སོར་གཉིས་ནས། སྣ་བུག་ཤོག་པའི་ཕྱོགས་
སུ་རེག་ཏེ་རླུང་ཕྱིར་སོར་བཅུ་བཞུ་དམར་པོར་འབབ། ལྟེ་འོག་སོར་གཅིག་ནས།
སྣ་བུག་གམ་སྟེང་གི་ཆ་ལ་རེག་ཏེ་རླུང་གི་རླུང་ཕྱིར་སོར་བཅོ་ལྔ་ནག་པོར་འབབ།
ལྟེ་བའི་ཐད་ནས་སྣ་བུག་གི་དབུས་ཀྱི་ཆ་ནས་ནམ་མཁའི་རླུང་ཕྱིར་སར་བཅུ་དྲུག་
ནམ་མཁའི་མཐར་ཡེ་ཤེས་ཀྱི་རླུང་ལྗང་གུ་སྣ་བུག་གཉིས་ཆ་མཉམ་
སྔོན་པོ་འབབ།
པར་ཚད་ནམ་མཁའ་དང་འདྲ་བ་འབབ།
གཉིས་ པ་ གཡོན་ རྐྱང་ མའི་ འབབ་ཚུལ་ནི། ནམ་མཁའ། རླུང་། མེ། ཆུ།
ས་རྣམས། གནས་དང་། ཁ་དོག །ཚད་རྣམས་གཡས་ལྟར་བབ་རྗེས། ཡེ་ཤེས་ཀྱི་
རླུང་སྣ་བུག་ཆ་མཉམ་དུ་ས་རླུང་དང་ཚད་མཉམ་པར་འབབ། དེ་ལྟར་ཉིན་ཞག་
ཕྲུགས་ཤིག་ལ་སྣ་བུག་གཡས་ནས། གླང་ཀརྐ་ཊ། བུ་མོ། སྡིགས་པ། ཆུ་སྲིན།
ཉའི་དུས་སྦྱོར་མཉམ་པ་དྲུག་དང་། གཡོན་ལ་ལུག །འཁྲིག་པ། སེང་གེ །སྲང་།
གཞུ། བུམ་པའི་དུས་སྦྱོར་མི་མཉམ་པ་དྲུག་སྟེ། དྲིལ་བས་དུས་སྦྱོར་བཅུ་གཉིས་
སམ། འཕོ་ཆེན་བཅུ་གཉིས་འབབ། འཕོ་ཆེན་རེ་རེ་ལ། ས་ཆུ་མེ་རླུང་ནམ་མཁའི་
རླུང་ནམ་མཁའ་རླུང་ཡབ་པས་འཕོ་ཆུང་ལྔ་ལྔར་འགྱུར་ཏེ། དྲིལ་བས་འཕོ་ཆུང་
དྲུག་ཅུའོ། །འཕོ་ཆེན་རེ་ལ། ལས་རླུང་སྟོང་དང་བདུན་བརྒྱ་བཞི་ཅུ་རྩ་བཞི་དང་
རྐང་པ་གསུམ་རེ་རྒྱུ། འཕོ་མཚམས་སུ་ཡེ་ཤེས་ཀྱི་རླུང་ལྔ་བཅུ་རྩ་དྲུག་རྐང་བཅས་
རེ་མཉམ་དུ་འགྱུས་པ་ཐེ་བའི་སྟོང་བརྒྱད་བརྒྱ་རེ་འབབ་པ། དེ་ལྟར་ཞག་ཅིག་ལ་
དབུགས་ཉི་ཁྲི་ཆིག་སྟོང་དྲུག་བརྒྱ་རེ་འགྱུ་བའི་ནང་ནས་ཡེ་ཤེས་ཀྱི་རླུང་དྲུག་བརྒྱ་
273-161

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༡༨༽
དང་བདུན་བཅུ་རྩ་ལྔ་རྣལ་འབྱོར་པ་མ་ཡིན་པ་རྣམས་ལ་འབབ་པ་ཡིན་ནོ།
གསུམ་པ་རྣལ་འབྱོར་དང་ལྡན་པ་རྣམས་ལ། བསྒོམ་གྱི་ནུས་པའི་རིམ་
པས། གཡས་ཀྱི་ས་རླུང་གི་འབྱུང་འཇུག་གནས་གསུམ་གྱི་རླུང་གཅིག་དབུ་མར་
མཉམ་དུ་བབ་པའི་ཚེ་གཏི་མུག་ལས་གྱུར་པའི་རྟོག་པ་གཅིག་འགགས་པས། ས་
རླུང་ གི་ཉམས་དུ་བ་ལྟ་ བུའི་སྟོང་ གཟུགས་ཅུང་ཟད་ཙམ་དངོས་པར་འགྱུར་བ་
སོགས་ཡིན་པས། ཆུ་ རླུང་གིས་ འདོད་ཆགས། རྟགས་སྨིག་རྒྱུ། མེ་རླུང་ གིས་ ང་
རྒྱལ། རྟགས་སྲིན་བུ་མེ་ཁྱེར། རླུང་གི་རླུང་གིས་ཕྲག་དོག །རྟགས་མར་མེ། ནམ་
མཁའི་ རླུང་ གིས་ ཞེ་ སྡང་། རྟགས་ སྤྲིན་ མེད་ ནམ་ མཁའི་ སྟོང་ གཟུགས་ རྣམས།
རྟོག་ པ་ རེ་ རེ་ འགགས་ པ་ ལྟར། དེངས་སུ་འགྲོ་བ་ཡིན་ནོ། །གཡོན་ ལའང་ དེ་
བཞིན་དུ་རྟོག་པ་རེ་རེ་འགགས་ནས། འབྱུང་འཇུག་གི་རླུང་རེ་རེ་ཡེ་ཤེས་ཀྱི་རླུང་
དུ་གྱུར་པས། འབར་བ། ཟླ་བ། ཉི་མ། ཀློག །ཐིག་ལེ་ནག་པོ་རྣམས་མཐོང་ཞིང་
རིམ་པས་དེངས་འགྲོ་བ་ཡིན་ནོ། །རྟགས་དེ་རྣམས་ནི་རྩེ་གཅིག་གི་དུས་སུ་འཆར་
བ་ཡིན་ལ། དེ་དག་ཀྱང་དེངས་སུ་སྟེ། གྲི་གུག །རྡོ་རྗེ་ལ་སོགས་ཕྱག་མཚན་གྱི་
རྣམ་པར་སྣང་བ་ནི་ཐུགས་རྡོ་རྗེ་དང་། ས་བོན་ཡིག་འབྲུའི་རྣམ་པར་སྣང་བ་ནི་
གསུང་རྡོ་རྗེ་དང་། ལྷ་སྐུར་སྣང་བ་ནི་སྐུ་རྡོ་རྗེ་ཡིན་ཞིང་སྤྲོས་བྲལ་གྱི་སྐབས་སུ་
ར་བ་ཡིན་ནོ། །ལྷ་སྐུ་ཡབ་ཡུམ་གྱི་རྣམ་པར་སྣང་བ་ནི་ཡེ་ཤེས་རྡོ་རྗེ་ཡིན་ལ།
དེ་དག་ཀྱང་ཡུལ་རྟགས་དང་ཡུལ་ཅན་འཛིན་བྱེད་ཀྱི་ཤེས་པ་གཉིས་སུ་མེད་པ་
རང་རིག་གི་ཀློང་དུ་རོ་མཉམ་པར་འཆར་བ་ནི་རོ་གཅིག་གི་སྐབས་སུ་སྣང་བ་ཡིན་
ནོ། །དེ་ཡང་ལྷ་སྐུ་ཡབ་ཡུམ་གྱི་སྣང་བ་ཆོས་ཉིད་དེ་བཞིན་ཉིད་ཀྱི་དབྱིངས་རང་
དག་སྟེ་ཟབ་གསལ་གཉིས་སུ་མེད་པའི་ཡེ་ཤེས་ཀྱི་འཁོར་ལོ་མངོན་སུམ་དུ་འཆར་
273-162

ངོ་སྤྲོད་ཐར་པའི་སྒྲོན་མེ།
ཞིང་བརྟན་པ་ནི་བསྒོམ་དུ་མེད་པའོ། །
གསུམ་པ་ཐིག་ ལེའི་ ཉམས་ ལ། ཁམས་བདུད་རྩི་ ཆ་མཉམ་པ། སྟོབས་
འཕེལ་བ། རྒྱས་པ་གསུམ་འབྱུང་སྟེ། དང་པོ་ལ། རབ་འབྲིང་མཐའ་གསུམ་གྱི་
དང་པོ་ནི། ལུས་ལ་བདུད་རྩི་ལྔ་ཆ་མཉམ་དུ་གནས་པ་དེ་ཉིད། རྩ་རླུང་ཐིག་ལེ་ལ་
གནད་དུ་བསྣུན་པས། བདུད་རྩི་ལྔ་ཆ་མཉམ་དུ་དྭངས་ཤིང་བྱིན་གྱིས་བརླབས་
ནས་ ཉམས་ གསུམ་ཁར། དྲི་ ཆེན་ དྭངས་ པས། བདེ་ མཆོག་ སེར་པོ་དང་། དྲི་ཆུ་
ལས་སྔོན་པོ། · རཀྟ་ ལས་ དམར་ པོ། བྱང་སེམས་ལས་དཀར་པོ། ཤ་ ཆེན་ ལས་
ལྗང་གུ་རྣམས་འཆར་རོ། །
གཉིས་པ་ནི། དྲི་ཆེན་ལས་གཟུགས་ཅན་མ། དྲི་ཆུ་ལས་མཁའ་འགྲོ་མ།
རཀྟ་ལས་དུམ་སྐྱེས་མ། བྱང་སེམས་ལས་བདེ་མཆོག་དཀར་པོ། ཤ་ཆེན་ལས་ལ་
བ་མ་རྣམས་འཆར་རོ། །གསུམ་པ་ནི། བདུད་རྩི་ལྔ་ལས་འོད་ལྔའང་འཆར་རོ། །
གཉིས་པ་སྟོབས་འཕེལ་བ་ནི། མ་ལས་ཐོབ་པའི་རཀྟ་སྒྲ་ཅན་གྱི་ མར་
སྣར་གཡས་རོ་མའི་ནུས་པས་བཟུང་བ་དེ་བསྒོམས་པའི་སྟོབས་ཀྱིས་བདེ་སྟོབས་
འཕེལ་ཏེ། ཁམས་ལྔ་དང་བདུད་རྩི་ལྔ་དང་རླུང་ཐམས་ཅད་དབང་དུ་བྱས་པས་
ལུས་ཐམས་ཅད་རཀྟས་གང་བས། ལུས་ཉམས་སུ་ལུས་ཐམས་ཅད་དམར་པོར་
མཐོང་། མཐོང་ཉམས་དང་སྣང་ཉམས་སུ་སྟོང་གསུམ་གྱི་ཉི་མ་མཐོང་། ཕག་མོ་
ལ་སོགས་པའི་ལྷ་དམར་པོ་དང་ཞལ་མཇལ་ཞིང་། རང་ངོ་ཤེས་ན་ད་ལྟར་གྱི་ཁ་
དོག་དམར་ པོ་གང་ མཐོང་ཀྱང་། འདིའི་ རང་གདངས་ སུ་ཤེས་པར་བྱའོ། །དབུ་
མའི་ཡར་སྣར་ཕ་ལས་ཐོབ་པའི་བྱང་སེམས་དཀར་པོ་གཡོན་རྐྱང་མའི་ནུས་པས་
བཟུང་བ་དེ་བསྒོམས་པའི་སྟོབས་ཀྱིས་འཕེལ་བ་ནི། ལྷ་དཀར་པོ་སོགས་གོང་
273-163

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༡༨༽
ལྟར་འཆར་བའོ། །དཀར་དམར་ཆ་མཉམ་དུ་སྟོབས་འཕེལ་ན་མི་བཟོད་པའི་བདེ་
བ་འབྱུང་། རྩ་བྲན་ཐམས་ཅད་དཀར་དམར་གྱི་གང་བས། ལུས་ཉམས་སུ་བ་སྤུའི་
བུ་ག་རྣམས་སུ་སྐར་མས་གང་བ་སྙམ་པ་དང་། མཐོང་ཉམས་དང་རྨི་ཉམས་སུ་
སྟོང་གསུམ་གྱི་སྐར་མ་དང་། རྡོ་རྗེ་ལུས་ཀྱི་གནས་ལུས་མཐོང་བའོ། །
གསུམ་ པ་ རྒྱས་པ་ནི། ། དེ་ ཉིད་ ལ་ བརྟན་པ་ཐོབ་པའོ། ། །དེ་ལྟར་མྱོང་བ་
མཐའ་ཡས་པ་རྣམས་ལྷན་ཅིག་སྐྱེས་པའི་ངང་དུ་རོ་མཉམ་པ་སྟེ། ཕྱག་རྒྱ་ཆེན་
པོའི་དཀྱིལ་འཁོར་དུ་སྣང་སྟོང་གཉིས་སུ་མེད་པར་ཤེས་པར་བྱེད་པའོ། །
༈ དབང་གསུམ་པའི་ངོ་སྤྲོད་ནི། བདེ་མཆོག་རྩ་བའི་བརྒྱུད་ལས། ཕོ་ཉ་
ལྷན་ཅིག་སྐྱེས་གྲུབ་མ། །མཆོག་དང་འབྲིང་དང་མཐའ་མ་དེ། །ཡིད་ནི་ནང་དུ་
ཆུད་པ་ཡིས། །འདོད་པ་ཡིས་ནི་དངོས་གྲུབ་བྱ། །ཞེས་གསུངས་པས། དགའ་བ་
བཞི་ཉམས་སུ་མྱོང་བ་ལ། ཕྱག་རྒྱ་དང་འབྲལ་མི་འབྱུང་སྟེ། རྩ་བརྒྱུད་ལས། ཕྱག་
རྒྱ་ དང་ བྲལ་ གསང་ སྔགས་ ནི། །ལུས་ཅན་རྣམས་ཀྱི་ འགྲུབ་མི་འགྱུར། །ཞེས་
གསུངས་པས། ཕྱག་རྒྱ་མཚན་ཉིད་ལྡན་པ་དང་མཉམ་པར་སྦྱར་བའི་སྐབས་སུ།
ཇི་ལྟར་བདེ་བའི་ཉམས་མྱོང་སྐྱེས་པ་ངོ་སྤྲོད་པ་སྟེ། དེ་ཡང་ཐིག་ལེ་སྤྱི་བོ་ནས་
མགྲིན་པར་བབ་པས་དགའ་བ། མགྲིན་པ་ནས་སྙིང་ཁར་བབས་པ་ཁྱད་དགའ།
སྙིང༌ག༌ནས༌ལྟེ་བར་བབས་པ་མཆོག་དགའ། ལྟེ་བ་ནས་གསང་བར་བབས་པ་
ལྷན་ཅིག་སྐྱེས་པའི་དགའ་བ་དང་བཞི། དེ་རེ་རེ་ལའང་སྐུ་གསུང་ཐུགས་ཡེ་ཤེས་
ཀྱི་ཕྱེ་བས་བཞི་བཞིར་འགྱུར་ཏོ། །དང་པོ་དགའ་བ་ལ་བྱང་སེམས་ཀྱི་སེམས་སྤྱི་
བོ་ནས་སོར་གསུམ་ཡན་གང་བ། ཨ་ཡིག་ཐུང་ངུ་རྣམ་པར་དག་པ་སྐུའི་དགའ་བ་
ཚེས་གཅིག །ནམ་མཁའ་ཁམས་ཚེས་གཅིག་ཏུ་དད་ པའི་སྐུའི་དགའ་བ་དང༌།
273-164

ངོ་སྤྲོད་ཐར་པའི་སྒྲོན་མེ།
བྱང་སེམས་སེམས་སོར་དྲུག་ཡན་གང་བ། ཨ་ཡིག་ཐུང་ངུ་རྣམ་པར་དག་པ་རླུང་
གི་ཁམས་ཚེས་གཉིས་དགའ་བ་གསུང་གི་དགའ་བ་དང་། བྱང་སེམས་སོར་དགུ་
ཡན་གང་བ་རི་ཡིག་ཐུང་ངུ་རྣམ་པར་དག་པ་མེའི་ཁམས་ཚེས་གསུམ་འདར་བ་
ཐུགས་ཀྱི་དགའ་བ་དང༌། བྱང་སེམས་སོར་བཅུ་གཉིས་ཡན་གང་བ་ཨུ་ཡིག་རྣམ་
པར་དག་ པ་ ཆུའི་ཁམས་ ཚེས་བཞི་འགྱུར་མེད་ཀྱི་དགའ་བ་བཞི་ནི་སད་ པའི་
གནས་སྐབས་སུ་རྣམ་པར་དག་པ་སྤྲུལ་པའི་སྐུའོ།
གཉིས་ ་པ་མཆོག་དགའ་ལའང་བཞི་སྟེ། བྱང་ཆུབ་ཀྱི་སེམས་མགྲིན་པའི་
འཁོར་ལོའི་དབུས་ནས་སོར་གསུམ་ཡན་གང་བས། ལྀ་ཡིག་རྣམ་པར་དག་པ་
སའི་ཁམས་ཚེས་ལྔ་གང་བ་སྐུའི་མཆོག་དགའ་དང་། བྱང་སེམས་སོར་དྲུག་ཡན་
གང་བ། ཨ་ཡིག་རྣམ་པར་དག་པ་ནམ་མཁའི་ཁམས་ཚེས་དྲུག་མཆོག་ཏུ་དགའ་
བ་གསུང་ངག་གི་མཆོག་དགའ་དང་། བྱང་སེམས་སོར་དགུ་ཡན་ལག་གང་བ་ཨེ་
ཡིག་རྣམ་པར་དག་པ་རླུང་གི་ཁམས་ཚེས་བདུན་སྐྱེ་བ་ཐུགས་ཀྱི་མཆོག་དགའ་
དང་། བྱང་ཆུབ་ཀྱི་སེམས་སོར་བཅུ་གཉིས་ཡན་གང་བ་ཨར་ཡིག་རྣམ་པར་དག་
པ་མེའི་ཁམས་ཚེས་བརྒྱད་ནུས་པ་ཡེ་ཤེས་ཀྱི་མཆོག་དགའ་དང་བཞི་ནི་རྨི་ལམ་
གྱི་གནས་སྐབས་རྣམ་པར་དག་པ་ལོངས་སྤྱོད་རྫོགས་པའི་སྐུའོ། །
གསུམ་པ་ཁྱད་པར་གྱི་དགའ་བ་ལའང་བཞི་སྟེ། བྱང་སེམས་སྙིང་ཁའི་
འཁོར་ལོའི་དབུས་ནས་སོར་གསུམ་ཡན་གང་བ། ཨོ་ཡིག་རྣམ་པར་དག་པ་ཆུའི་
ཁམས་ཚེས་དགུ་འབར་བ་སྐུའི་ཁྱད་དགའ་དང༌། བྱང་སེམས་སོར་དྲུག་ཡན་གང་
བ། ཨ་ཡིག་རྣམ་པར་དག་པ་སའི་ཁམས་ཚེས་བཅུ་ཁྱད་པར་གྱི་དགའ་བ་གསུང་
གི་ཁྱད་དགའ་དང་། བྱང་སེམས་སོར་དགུ་ཡན་གང་བ་ཧ་ཡིག་རྣམ་པར་དག་པ་
273-165

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༡༨༽
ནམ་ མཁའི་ཁམས་ ཚེས་ བཅུ་ གཅིག་ རྒྱལ་ བ་ ཐུགས་ ཀྱི་ཁྱད་ དགའ་དང་། བྱང་
སེམས་སོར་བཅུ་གཉིས་ཡན་གང་བ་ཨ་ཡིག་རྣམ་པར་དག་པ་རླུང་གི་ཁམས་ཚེས་
བཅུ་གཉིས་ཐིག་ལེ་ཡེ་ཤེས་ཀྱི་ཁྱད་དགའ་དང་བཞི་ནི་ཐུག་པོའི་གནས་སྐབས་
ཆོས་ཀྱི་སྐུའོ། །
བཞི་པ་ལྷན་ཅིག་སྐྱེས་དགའ་ལའང་བཞི་སྟེ། བྱང་སེམས་ལྟེ་བའི་འཁོར་
ལོའི་དབུས་ནས་སོར་གསུམ་ཡན་གང་བ་ཨ་ཡིག་རྣམ་པར་དག་པ་མེའི་ཁམས།
ཚེས་བཅུ་གསུམ་ཨེཊྚ་ སྐུའི་ ལྷན་ཅིག་སྐྱེས་དགའ་དང་། བྱང་སེམས་སོར་དྲུག་
ཡན་གང་བ་ཝ་ཡིག་རྣམ་པར་དག་པ་ཆུ་ཁམས་ཚེས་བཅུ་བཞི་ལྷན་ཅིག་སྐྱེས་
དགའི་གསུང་གི་ལྷན་ཅིག་སྐྱེས་དགའ་དང་། བྱང་སེམས་སོར་དགུ་ཡན་གང་བ་
ལ་ཡིག་རྣམ་པར་དག་པ་ཚེས་བཅོ་ལྔའི་ཉིད་ཐུགས་ཀྱི་ལྷན་ཅིག་སྐྱེས་དགའ་དང་།
བྱང་སེམས་སོར་བཅུ་གཉིས་ཀྱི་མཐར་རྡོ་རྗེ་ནོར་བུའི་རྩེའི་བར་ཡོངས་སུ་གང་བ་
སྟོང་པ་ཆེན་པོ། ཡི་གེ་ལྔའི་བདག་ཉིད་ཝཾ་ཡིག་རྣམ་པ་ཡེ་ཤེས་ཀྱི་ཁམས་ཚེས་
བཅོ་ལྔའི་མཐའ་ཉམས་པ་མེད་པའི་ཆ་བཅུ་དྲུག་པ་ནཱ་ད་ཡེ་ཤེས་ཀྱི་ལྷན་ཅིག་
སྐྱེས་དགའ་སྟེ་ངོ་བོ་ཉིད་ཀྱི་སྐུའོ། །མཚན་བརྗོད་ལས། དེ་ཉིད་རྣམ་པ་བཅུ་དྲུག་
རིག །ཅེས་པའི་དོན་དང་མཐུན་པའོ། །དེ་ལྟར་བྱང་ཆུབ་ཀྱི་སེམས་འཕོ་མེད་དུ་
ཟིན་ནས། གསང་གནས་ཀྱི་འཁོར་ལོའི་ཕྱེད་ཡོངས་སུ་རྫོགས་པར་གང་བ་ས་དང་
པོ་རབ་ཏུ་དགའ་བ། གཉིས་པ་དྲི་མ་མེད་པ་གནས་དང་ཉེ་བའི་གནས། ལྟེ་བ་
ཕྱེད་ཡོངས་སུ་རྫོགས་པར་གང་བ་ས་གསུམ་པ་འོད་བྱེད་པ་བཞི་པ་འོད་འཕྲོ་བ།
ཞིང་དང་ཉེ་ཞིང་། སྙིང་ཁའི་འཁོར་ལོ་ཕྱེད་ཡོངས་སུ་རྫོགས་པར་གང་བ། ས་ལྔ་
པ་སྦྱང་དཀའ་བ་དང་། དྲུག་པ་མངོན་དུ་གྱུར་པ། འདུས་པ་དང་ཉེ་བའི་འདུས་པ།
273-166

ངོ་སྤྲོད་ཐར་པའི་སྒྲོན་མེ།
མགྲིན་པའི་འཁོར་ ལོ་ཕྱེད་ཡོངས་ སུ་རྫོགས་པར་གང་བ། ས་བདུན་པ་རིང་དུ་